สงครามสหรัฐฯ-ตุรกียังระอุ! ฉุดSET ปิดวูบ19จุด หลุดแนวรับ1,685จุด ฟากดาวฟิวเจอส์ดิ่ง110จุด
สงครามสหรัฐฯ-ตุรกียังระอุ! ฉุดSET ปิดวูบ19จุด หลุดแนวรับ1,685จุด ฟากดาวฟิวเจอส์ดิ่ง110จุด โดยดัชนีปิดตลาดวันนี้ ที่ระดับ 1,676.29 จุด ลบ 19.06 จุด หรือ 1.12% มูลค่าการซื้อขาย 5.38 หมื่นล้านบาท
15 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,676.29 จุด ลบ 19.06 จุด หรือ 1.12% มูลค่าการซื้อขาย 5.38 หมื่นล้านบาท ขณะที่ ณ เวลา 17.44 น. ตามเวลาในประเทศไทย ดัชนีดาวโจนส์ล่วงหน้า (Dow Jones Futures) ลบ 110 จุด หรือ 0.43% สู่ระดับ 25,184 จุด
10 หุ้นกดดัชนีวันนี้

ด้าน นายธีรวุฒิ กานต์นิภากุล ผู้อำนวยการอาวุโสฝ่าย Equity Derivative บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยวันนี้ปรับตัวลงแรงจากแรงขายทำกำไรที่มีเข้ามาอย่างต่อเนื่อง คาดว่าจะมาจากทั้งนักลงทุนต่างชาติ, Prop Trade และกองทุน หลังจากที่ดัชนีฯหลุดแนวรับสำคัญ 1,685 จุด ทำให้ทางเทคนิคเกิดสัญญาณขายในช่วงสั้น ประกอบกับ ตลาดฯยังมีความกังวลสถานการณ์ในตุรกี
ทั้งนี้ แม้ว่าจะไม่ได้กระทบโดยตรงต่อไทย แต่ทำให้ Sentiment ตลาดฯไม่ดี แต่เชื่อว่าท้ายสุดหลังจากตลาดซึมซับเรื่องนี้แล้วก็น่าจะรีบาวด์ขึ้นมาได้ ด้านตลาดหุ้นในภูมิภาคเอเชียวันนี้ส่วนใหญ่ก็ติดลบ โดยเฉพาะตลาดในแถบเอเชียเหนือ ขณะที่บางตลาดในภูมิภาครีบาวด์ได้บ้าง อย่างไรก็ตาม หลังจากนี้จะต้องรอดูว่าตลาดฯจะมีแรงซื้อกลับเข้ามาหรือไม่หลังจากปรับตัวลงไปมาก รวมทั้งต้องติดตามตัวเลขเศรษฐกิจของจีนและยุโรปด้วย เพราะมีผลต่อ Sentiment
สำหรับแนวโน้มการลงทุนในวันพรุ่งนี้ (16 ส.ค.) นายธีรวุฒิ กล่าวว่า ตลาดฯคงซึมตัว โดยมีแนวรับที่ 1,674-1,675 ถัดไป 1,650 จุด ส่วนแนวต้าน 1,685-1,705 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY มูลค่าการซื้อขาย 5,044.37 ล้านบาท ปิดที่ 8.35 บาท เพิ่มขึ้น 0.90 บาท
CPALL มูลค่าการซื้อขาย 4,428.12 ล้านบาท ปิดที่ 69.25 บาท ราคาไม่เปลี่ยนแปลง
PTT มูลค่าการซื้อขาย 2,690.53 ล้านบาท ปิดที่ 51 บาท ลดลง 0.75 บาท
TRUE มูลค่าการซื้อขาย 1,526.81 ล้านบาท ปิดที่ 6 ลดลง 0.35 บาท
KTC มูลค่าการซื้อขาย 1,432.51 ล้านบาท ปิดที่ 26.50 บาท ลดลง 1.25 บาท
 
ตลาดหุ้นเอเชีย
